text: Hjalti: - Vit spæla ein heilt ótrúliga góðan fyrra hálvleik (og so góðan hevði eg ikki væntað)
text: #000001
text: Føroyskur ungdómshondbóltur tók enn einaferð eina stórtjóð á bóli, tá ið føroyska U18-landsliðið hjá monnum vann sannførandi sigur á Norra
text: #000002
text: Les dystarfrágreiðing frá hsf.fo: U18-menn tryggan sigur á Noreg. (trýst)
text: #000006
text: Venjarin er fegin um sigurin og um at hetta liðið endiliga er sloppið at royna seg ímóti øðrum tjóðum.
text: #000007
text: Og vit møta so einari tjóð, sum kanska er topp-6 ella topp-8 í heiminum, og vit spæla ein heilt ótrúliga góðan fyrra hálvleik - og tað má eg siga, at so góðan hálvleik hevði eg ikki væntað.
text: #000009
text: Føroyar vóru greitt betra liðið í fyrra hálvleiki, og landsliðsvenjarin hevði ikki torað at vænta, at tað skuldi ganga so væl í fyrsta dystinum.
text: #000011
text: - Eg eri ovfarin av, at vit kunnu klára okkum so væl í fyrra hálvleiki.
text: #000012
text: - Teir fyrstu 40-45 minuttirnar í dag spældu vit ótrúliga væl sum lið, staðfestir venjarin.
text: #000013
text: Dreingirnir hava verið hugagóðir hóast avlýsingar
text: #000014
text: Spenningurin um at síggja hendan árgangin ímóti øðrum tjóðum hevur eisini verið stórur hjá landsliðsvenjarunum, Hjalta Mohr Jacobsen og Djóna Gaard Joensen, sum saman við leikararunum máttu brynja seg við toli í hálvtannað ár.
text: #000015
text: - Vit skuldu vera til eina kapping niðri. Og so skuldi vit spælt eina kapping í Svøríki. Og so skuldu vit spælt ein vinardyst ímóti Íslandi - Men alt varð avlýst.
text: #000016
text: Men dreingirnir hava verið hugagóðir og hava vant væl, hóast vit ikki eru slopnir at spæla dyst, greiðir Hjalti frá.
text: #000017
text: Spæla dyst sleppa dreingirnir næsta summmar, og tað eru vorðið sum dystir.
text: #000018
text: Hesir venjingardystirnir ímóti Norra eru partur av fyrireikingum til U18-EM-endaspælið næsta summar, har Føroyar luttaka. Vit spyrja hvussu vónirnar til EM eru.
text: #000019
text: Og ætlanirnar eru eisini greiðar fyri hvønn einasta leikara fram til næsta summar, sigur venjarin.
text: #000022
text: - Hvør leikari í hópinum veit hvat hann skal arbeiða við, fyri at taka lut á hesum liðnum. Vit hava lagt eina langtíðarætlan fyri hvønn einstakan leikara. Vit royna at byggja bæði eitt verjukonsept og álopskonsept upp, sum vit skulu brúka sum frá líður.
text: #000023
text: - So vit byggja tað stilt og róligt upp, sigur landsliðsvenjarin, áðrenn vit spyrja um tað merkir at tað so verður upp aftur betri sum frá líður. Men venjarin vil hava okkum niður á jørðina aftur, og vísir á, at har er framvegis nógv sum skal betrast:
text: #000025
text: - Fyrri hálvleikur var so góður, at vit skulu ikki vænta alt ov nógvar afturat av hasum.
text: #000026
text: Seinasta korterið í seinna hálvleiki var eitt sindur keðiligt, men hetta er eisini fyrstu ferð at vit spæla dyst saman.
text: #000027
text: - Vit hava havt alt fokusið á okkum sjálvar, og nú kunnu vit so fyrireika okkum til hvat Norra kemur við til seinna dyst.
text: #000029
text: Tað er øgiliga nógv, sum vit kunnu gera betri. So har er nógv at brúka orku uppá til leygardagin, sigur ein fegin Hjalti Mohr Jacobsen eftir føroyska sigurin á Norra.
text: #000031